Սվեն Դևիդսոն

Սվեն Վիկտոր Դևիդսոն (, (), շվեդ թենիսիստ, Ուիմբլդոնի մրցաշարի հաղթող, Մեծ սաղավարտում շահած  առաջին շվեդը, Թենիսի փառքի միջազգային սրահի անդամ (2007)։

Կենսագրություն 
Սվեն Դևիդսոնը ծնվել է Գյոտեբորգի մոտակայքում գտնվող Բորոս քաղաքում, որտեղ էլ կատարել է թենիսի իր առաջին քայլերը։ Բավականին վաղ տարիքում նա հանդիպել է թենիսի մեկ այլ սիրահար Ուլֆ Շմիդտի հետ, որի հետ նրանք ավելի քան տաս տարի կազմել են Շվեդիայի հավաքականի ողնաշարը՝ Դևիսի գավաթում։ Այդ ընթացքում Դևիդսոնը ազգային հավաքականում անցկացրել է 85 խաղ և հաղթել դրանցից 62-ում՝ 39 հաղթանակ և 14 պարտություն մենախաղերում և 23 հաղթանակ և 9 պարտություն զուգախաղերում։ Զուգախաղերով հաղթանակների քանակով նա մոտ 50 տարի եղել է Շվեդիայի հավաքականի չեմպիոն՝ ետ թողնելով իրենից Շմիդտին և զուգախաղի  աստղեր Յոնաս Բյորկմանին և Անդերս Յարիդին։

1950-1960 թվականներին Դևիդսոնը հաղթել է 30-ից ավել սիրողական մենախաղերի մրցաշարերում։ Նա դարձել է Շվեդիայի (1960), (1950), Գերմանիայի  (1958), Սկանդինավիայի քառակի, Ֆրանսիայի կրկնակի և ԱՄՆ-ի չեմպիոն։ 1955 և 1956 թվականներին նա Ֆրանսիայի առաջնության մրցաշարի եզրափակչում երկու անընդմեջ պարտություն է կրել մոլորակի առաջին ռակետներ՝ նախ Թոնի Տրաբերտից, ապա Լու Հոուդից։ Պրոֆեսիոնալ թենիսում հայտնվելուց հետո Դևիդսոնը համարվում էր աշխարհի ուժեղագույն թենիսիստը։ 1957 թվականին Դևիդսոնը հաղթել է «Մեծ սաղավարտի» մրցաշարում և դարձել պատմության մեջ առաջին շվեդ թենիսիստը, որը հաղթել է այդ մրցաշարում։ Դրանից հետո նա հասել է  Ուիմբլդոնի և ԱՄՆ-ի առաջնությունների կիսաեզրափակիչ, իսկ տարեվերջին ճանաչվել աշխարհի երրորդ ռակետ։ Հաջորդ տարի Դևիդսոնը նվաճել է «Մեծ սաղավարտի» իր երկրորդ տիտղոսը՝ Ուիմբլդոնի եզրափակչում Ուլֆ Շմիդտի հետ հաղթել իր ժամանակի ուժեղագույն զույգերից մեկին՝ Էշլի Կուպերին և Նիլ Ֆրեյզերին։

1968 թվականին Դևիդսոնը եղել է Շվեդիայի թենիսի ֆեդերացիայի վարչության անդամ։ Թենիսի միջազգային ֆեդերացիային ուղղված նամակի հեղինակներից մեկը հանդիսացել է նա, որում պահանջվում էր  թենիսի բաց մրցաշարերի անցկացում, որտեղ կարող էին մրցել միասին ուժեղագույն սիրահարներ և պրոֆեսիոնալներ։

1969 թվականին գործարար Հանս Օկե Սթուրենիի հետ նա կազմակերպել է թենիսի առաջին բաց մրցաշարը Շվեդիայում, որն այժմ հայտնի է որպես Ստոկհոլմի թենիսի բաց առաջնություն անվամբ։

Շվեդիայում նրա նկատմամբ խիստ դատողությունների և շրջապատի նկատմամբ բարձր պահանջկոտության վերաբերմունքի պատճառով նա 1970-ական թվականներին ընտանիքի հետ տեղափոխվել է Կալիֆոռնիա։ 1978 թվականին նա հաղթել է Ուիմբլդոնի վետերանների մրցաշարում՝ եզրափակչում հաղթելով Նիլ Ֆրեյզերին։ Նա շարունակում էր խաղալ թենիս և մարզել երիտասարդ թենիսիստներին նույնիսկ 70 տարեկանը լրանալուց հետո։ Ալցհայմերի հիվանդություն ձեռք բերելուց հետո նա թողել է մարզչական աշխատանքը։

Սվեն Դևիդսոնը  մահացել է թոքաբորբից, 2008 թվականին 79 տարեկան հասակում, թենիսի միջազգային փառքի սրահի անդամ դառնալուց մեկ տարի չանցած։

«Մեծ սաղավարտի» եզրափակիչներ

Մենախաղ

Զուգախաղ

Ծանոթագրություններ

Արտաքին հղումներ 
Davis Cup 
Sven Davidson
 Свен Давидсон на сайте Международный зал теннисной славы|Международного зала теннисной славы 
 Финалы с участием Свена Давидсона в базе финалов Worldwide Tennis  (поиск по имени и фамилии)
 

Շվեդ թենիսիստներ